Mahendra Bapna। सड़क दुर्घटना में अग्निबाण के वरिष्ठ पत्रकार महेन्द्र बापना का निधन | Webdunia Hindi
सड़क दुर्घटना में अग्निबाण के वरिष्ठ पत्रकार महेन्द्र बापना का निधन
Last Updated: सोमवार, 11 फ़रवरी 2019 (22:10 IST)
इंदौर। तीन दशक से ज्यादा समय तक दिन-रात इंदौर की हर नब्ज पर हाथ रखने वाले दैनिक सांध्य समाचार पत्र 'अग्निबाण' के वरिष्ठ पत्रकार महेन्द्र बापना का सोमवार को पीपल्याहाना चौराहे पर शाम 7 से 8 बजे के बीच हुई सड़क दुर्घटना में दु:खद निधन हो गया। वे अपनी एक्टिवा गाड़ी पर सवार थे।
श्री नाकोडा भैरवजी के परम भक्त महेन्द्र बापना अपनी जुझारू और बेबाक लेखनी के कारण शहर की अखबार बिरादरी में हमेशा चर्चा में रहते थे। उन्होंने अपने अखबार को ऊंचाइयों पर ले जाने में काफी मेहनत की।
बापना बाल अवस्था में साइकल पर अखबार बांटा करते थे। बाद में वे 'अपनी दुनिया' अखबार से जुड़े और फिर सांध्य समाचार पत्र 'अग्निबाण' से। देर शाम जैसे ही इंदौर में उनके निधन का समाचार फैला, पत्रकार जगत शोक में डूब गया। किसी को विश्वास ही नहीं हो रहा था कि अब वे हमारे बीच नहीं रहे। उनकी अंतिम यात्रा 12 फरवरी को प्रात: 11 बजे उनके निज निवास 18, समृद्धि पार्क (स्कीम नंबर 140) गेट नंबर 1 से निकलकर रीजनल पार्क मुक्तिधाम जाएगी।
पत्रकार की बेटी बोली, जेल में अपने हर अपराध को याद करेगा राम रहीम...
बड़ी खबर, पत्रकार छत्रपति हत्याकांड में राम रहीम दोषी
पत्रकार के सवाल से तिलमिलाए असम के सांसद बदरुद्दीन अजमल ने कहा, भाग जाओ नहीं तो सिर फोड़ दूंगा...
महिला पत्रकार को महंगा पड़ा छोटी बांह की ड्रेस पहनना, संसद से निकाला
महेन्द्र बापना
दैनिक सांध्य समाचार पत्र